open-index/open-wikipedia-markdown huggingface dataset:
Fluorita acido

**Fluorita acido** estas unubaza fluora oksoacido klasigita kiel acido de Brønsted, pro tio ke ĝi donas hidrogenon al iu akceptanto. Ĝi konsistas je du atomoj da oksigeno, unu fluoratomo kaj unu hidrogenatomo. La molekulo de la fluorita acido aranĝatas kiel HOFO, do, tiu molekulo estas escepto pri la regulo, kie oni metas la plej negativan atomon en la fina parto de la molekulo. Pro ĝia malstabileco ĝi uzatas kiel katalizilo en pluraj reakcioj. Kelkaj kloridoj de la fluorita acido uzatas kiel elektrofilaj purigiloj.

## Literaturo 
* Allbiz 
* Fluorous.com 
* HOFO Lewis Structure
* Fluorous Chemistry, István T. Horváth
* Handbook of Fluorous Chemistry, John A. Gladysz, Dennis P. Curran, Istvan T. Horvath
* Molecular Diversity and Combinatorial Chemistry: Principles and Applications, Michael C. Pirrung
* MDPI
* Green Reaction Media in Organic Synthesis, Koichi Mikami
* Handbook of Reagents for Organic Synthesis, Sulfur-Containing Reagents, Leo A. Paquette
* Fluorous Peptides Get Ready To Heal

## Mineralaj acidoj 
## Vidu ankaŭ 

Acetyl_chloride.svg|Halogenido
Hexafluoroacetone_3D.png|**Heksafluoroacetono**
Hexafluorobenzene_3D_spacefill.png|**Heksafluorobenzeno**
Hexafluoroethane_3D_ball.png|**Heksafluoroetano**
Trifluoroacetic_acid.svg|Trifluoroacetata acido

## Referencoj 
Kategorio:Neorganikaj acidoj
Kategorio:Kemio
Kategorio:Hidrogenaj kombinaĵoj
Kategorio:Fluoridoj
Kategorio:Fluoraj kombinaĵoj
Transporta planado

[300ra|eta|Ŝoseplano de [San Francisco en 1948.]]
**Transporta planado**, aŭ transportoplanado, rilatas al pritaksado, konsilado, dezajno kaj politiko pri rimedoj de transporto (ĝenerale stratoj, ŝoseoj, biciklovojoj kaj linioj de publika transporto).

## Modeloj kaj Elteneblo 
eta|La metroaj trajnoj L de Ĉikaga Transitaŭtoritato utiligas levitajn trakojn por parto de la sistemo konata kiel la Buklo, kiu situas en la Ĉikaga Buklo komunumareo. Tio estas ekzemplo de la sidado de transportadinstalaĵoj rezultiĝantaj el transportadplanado.
[eta|Ŝosebuklo ĉe la Malnova Urbo en [Szczecin, Pollando.]]
Transportadplanado, aŭ transportoplanado, historie sekvis la racian planadmodelon de difinado de celoj, identigante problemojn, generante alternativojn, analizante alternativojn, kaj evoluigante planojn. Aliaj modeloj por planado estas racia elekto, transitorientita evoluo, *satisficing*, pliiga planado, organiza procezo, kaj politika aŭ publika elekto.

Tamen, planistoj estas ĉiam pli atenditaj adopti multi-disciplinan aliron, precipe pro la altiĝanta graveco de ekologiismo. Ekzemple, la uzo de konduta psikologio por persvadi ŝoforojn por prirezigni siajn aŭtojn kaj uzi publikan transporton anstataŭe. La rolo de la transportplanisto ŝanĝiĝas de teknika analizo ĝis antaŭenigado de daŭripovo tra integraj transportpolitikoj. Ekzemple en Hanojo la kreskanta nombro da motorcikloj fariĝas respondeca ne nur por medipoluo sed ankaŭ por bremsado de la ekonomia kresko. Por longa rigardo la plano estas redukti trafikon tra ŝanĝo en urboplanado. Tra ekonomiaj instigoj kaj allogaj alternativoj ekspertoj esperas senpezigi trafikon en la mallonga rigardo.

## Referencoj 
## Literaturo 
* Kemp, Roger L., *Cities and Cars: A Handbook of Best Practices*, McFarland and Co., Inc., Publishers, Jefferson, NC, USA, and London, England, UK, (2007). (ISBN 978-0-7864-2919-6).

## Vidu ankaŭ 
* Transportinĝenieriko
* Transportekonomiko

## Eksteraj ligiloj 
* Spatial Decision Support Knowledge Portal 


Kategorio:Transporto
Kategorio:Planado
MusicBrainz

**MusicBrainz** estas reta projekto por starigo de malferma kaj libera datumaro pri muziko. Ĝi fondiĝis, kiam la tiam forte disvastiĝinta formato *CDDB* en 1999 per ŝanĝo de la prilicencaj kondiĉoj iĝis nelibera datumformato. Post artikolo en la retejo *Slashdot* la 9-an de marto 1999 fondiĝis la projekto *cdindex*, el kiu poste iĝis *MusicBrainz*.

La celo de la projekto intertempe ne plu limiĝas al la simpla kolektado de meta-datenoj pri kompaktdiskoj. La datumaro per kolektiva reviziado de la informeroj pere de la redaktantaro estas altgrade fidinda kaj tre ampleksa.

Kiel ekzemplo rigardeblas la paĝo de la esperantlingva muzikeldonejo Vinilkosmo en la projekto:
* Paĝo de Vinilkosmo ĉe *MusicBrainz* 

Kategorio:Retejoj
Transportinĝenieriko

[eta|La [inĝenieriko de tiu trafikocirklo en Bristol, Britio, klopodas fari trafikon flui libere moviĝanta.]]
La **Transportinĝenieriko** estas la branĉo de la konstruinĝenieriko kiu pritraktas la planadon, la dezajnon, funkciadon kaj administradon de la rimedoj de ĉiu ajn transporta sistemo cele havigi sekuran, taŭgan, malmultekostan kaj medie elteneblan movadon de varoj kaj personoj. La Transportinĝenieriko estas unu de la fakoj de la inĝenieriko kiu plie rilatas kun aliaj fakoj kiaj la jenaj: Urboplanado, Ekonomiko, Psikologio, Fasonado, Socia komunikado, Politika scienco kaj Statistiko.

## Vidu ankaŭ 
* Transporta planado
* Transportekonomiko

Kategorio:Transporto
Kategorio:Inĝenieriko
Transportekonomiko

Transportekonomiko estas branĉo de ekonomiko fondita en 1959 fare de usona ekonomikisto *John R. Meyer* kiu traktas la asignadon de resursoj ene de la transporta sektoro. Ĝi havas fortajn ligilojn al konstruinĝenieriko. Transportekonomiko devias de iuj aliaj branĉoj de ekonomiko en tio ke la supozo de senspaca, tuja ekonomio ne teniĝas. Homoj kaj varoj fluas sur retoj ĉe certaj rapidecoj. Postuloj pintas. Anticipa biletaĉeto ofte estas stimulita per pli malaltaj biletprezoj. La retoj mem povas aŭ eble ne estas konkurencivaj. Ununura veturo (la fina varo, en la konsideroj de la konsumanto) povas postuli la faskigadon de servoj disponigitan fare de pluraj firmaoj, agentejoj kaj sistemoj.

Kvankam transportsistemoj sekvas la saman mend-ofertadan teorion same kiel aliaj industrioj, la komplikaĵoj de retefektoj kaj elektoj inter malsimilaj varoj (ekz. aŭto kaj bus-vojaĝado) faras taksi la postulon je transportadaj instalaĵoj malfacila. La evoluo de modeloj por taksi la verŝajnajn elektojn inter la tiaj varoj implikitaj en transportdecidoj (diskretaj elektomodeloj) kaŭzis la evoluon de grava branĉo de ekonometrio, same kiel nobelpremion por *Daniel McFadden*.

En transporto, postulo povas esti mezurita en nombro da vojaĝoj faritaj aŭ en totala distanco vojaĝita de ĉiuj vojaĝoj (ekz. pasaĝero-kilometro por publika transporto aŭ veturil-kilometro da vojaĝado (VKv) por privata transporto). Provizo estas konsiderita kiel voluma unuo. La prezo de la varo (vojaĝado) estas mezurita uzante la ĝeneraligitan koston de vojaĝado, kiu inkludas kaj monon kaj tempo-perdon.

La efiko de pliiĝoj en provizo (t.e. kapacito) estas de speciala intereso en transportekonomiko, ĉar la eblaj mediaj sekvoj estas signifaj.

## Vidu ankaŭ 
* Transporta planado
* Transportinĝenieriko
Tenakourou

eta|maldekstra|Kabano proksime al la pinto de monto Tenakourou**Tenakourou** estas la plej alta pinto de la afrika lando Burkino kun altitudo egala al 747 m. Ĝi troviĝas proksime al la landlimo kun Malio.

Ĉar la altitudo estis proksima al tiu de najbara pinto en Malio, amaso da ŝtonoj estis starigita por pliigi la diferencon.

## Vidu ankaŭ 
* Burkino

## Eksteraj ligiloj
*Informacioj pri la monto

Kategorio:Montoj de Afriko
Kategorio:Burkino
Antal Grassalkovich (ĉambelano)

**Duko Antal Grassalkovich** [graŝalkoviĉ], laŭ hungarlingve kutima nomordo **Grassalkovich Antal** estis hungara magnato, ĉambelano, departementestro, mecenato. Lia nobela antaŭnomo estis *gyaraki*. Lia samnoma avo estis Antal Grassalkovich (krongardisto), lia samnoma patro estis Antal Grassalkovich (duko).
eta|maldekstre|Duko Antal Grassalkovich
Antal Grassalkovich http://mek.oszk.hu/00000/00060/html/042/pc004235.html#1 naskiĝis la  1771 en Pozsony. Li mortis la  1841 en Gödöllő.

## Biografio 
Antal Grassalkovich vivis plej ofte en kortego de Habsburgoj en Vieno. Li heredis multajn bienojn kun ŝuldoj, tamen li ne okupiĝis pri ili. Li vizitis nur tiam Gödöllő, se li volis ĉasadi. En 1793 li edziĝis, sed neniam li havis idon. Li donacis parcelojn por konstruadoj de Hungara Nacia Muzeo kaj Nacia Teatro (Budapeŝto), krome li donis monojn al Nacia Teatro (Budapeŝto). Nemirinde en 1827 li bankrotiĝis. Li estis nomumita ĉambelano, interna sekreta konsilisto, fine departementestro. Li ricevis Ordenon de la Ora Ŝaffelo, krome alian premion.

## Fontoj 
* hungarlingva biografio (la koncerna teksto estas legebla en fina parto de la teksto)
* https://hu.wikipedia.org/wiki/Grassalkovich_Antal_(f%C5%91isp%C3%A1n,_1771%E2%80%931841)

Kategorio:Hungaraj magnatoj
Kategorio:Hungaraj mecenatoj
Kategorio:Hungaraj ĉambelanoj
Introduction to Objectivist Epistemology

***Introduction to Objectivist Epistemology*** (Esperantigite *Enkonduko al Objektivisma Sciteorio*) estas libro pri sciteorio de Ayn Rand. Ĝi ĉefe konsistas pri la Objektivisma teorio de konceptoj. Rand konsideris ĝin sia filozofia traktaĵo.

Kategorio:Libroj de Ayn Rand
Kategorio:Filozofio
Kategorio:Sciteorio
Kategorio:Objektivismo
Media efiko de transporto

La **media efiko de transporto** estas signifa ĉar ĝi estas grava uzanto de energio, kaj bruligas la plej grandan parton de la nafto de la mondo. Tio kreas aer-poluon, inkluzive de dinitrogenoksidoj kaj partikloj, kaj estas signifa kontribuanto al monda plivarmiĝo tra emisio de karbondioksido, ĉar tiu transporto estas la plej rapidekreskanta emisiosektoro.

## Priskribo 
Laŭ subsektoroj, aŭtotransporto estas la plej granda kontribuanto al monda varmiĝo. Primediaj regularoj en industrilandoj reduktis la emisiojn de individuaj veturiloj; tamen, tio estis superita de pliiĝoj en la nombroj da veturiloj kaj en la uzado de ĉiu veturilo. Energiuzado kaj emisioj varias plejparte inter sistemoj, igante ekologiistojn postuli transiron de aero kaj ŝoseo al fervojo kaj homenergia transporto, same kiel pliigi transportelektrizon kaj energiefikecon.

Aliaj mediaj efikoj de transportsistemoj inkludas trafikŝtopiĝon kaj aŭt-orientitan urbigon, kiuj povas konsumi naturajn vivejojn kaj agrikulturajn terojn. Reduktante transportadajn emisiojn tutmonde, estas antaŭdirite ke ekzistos signifaj pozitivaj efikoj al la aerkvalito, kontraŭ acida pluvo, fumnebulo de la Tero kaj klimata ŝanĝo.

La sanefiko de transportemisioj naskigas ankaŭ priokupan zorgon. Lastatempa enketado de la studoj sur la efiko de trafikemisioj sur gravedecrezultoj ligis malkovron pri emisioj al malutiloj sur gravedeca tempodaŭro kaj eventuale ankaŭ sur intrauteran kreskon.

## Laŭ sektoroj 
### Aviado 
### Ŝosetransporto 
### Fervojoj 
### Ŝipoj 
## Notoj 
## Eksteraj ligiloj 
* Personal Transportation Factsheet  de la Universitato de Miĉigano en sis Center for Sustainable Systems

Kategorio:Transporto
Kategorio:Poluo
Kategorio:Medikonservado
Jupiter Ascending

**Jupiter Ascending** estas usona sciencfikcia agfilmo de 2015 reĝisorita de Andy Wachowski kaj Lana Wachowski.

La filmo temas pri monarkia ekstertera civilizo, por kiu ĝi trovas sur la tero sian heredantinon. Unu parto de monarkia familio volas murdi ŝin, alia parto - uzi ŝin. Kelkaj eksterteranoj helpas ŝin. En ŝia heredaĵo estas Tero, kiu servas al eksterteranoj por bredi homojn. 

## Referencoj 
Kategorio:Usonaj sciencfikciaj filmoj
Kategorio:Anglalingvaj filmoj
Kategorio:Filmoj aperintaj en 2015
Kategorio:Planedoj en fikcio
Dizellokomotivo

eta|300px|Tiu Pacific National montras tri stilojn de eroj de **Dizellokomotivo**: skatolo *malantaŭo*), ŝirmunuo (*centro*) kaj ŝoforunuo (*antaŭo*).
**Dizellokomotivo** estas tipo de fervoja lokomotivo en kiu la ĉefe movilo estas dizelmotoro. Oni disvolvigis diversajn tipojn de dizellokomotivo, kiuj diferencas ĉefe en la rimedoj per kiuj la mekanika energio estas transmisiita al la kondukaj radoj.

## Referencoj 
### Fontoj 
* 
* 

## Eksteraj ligiloj 
* US Government test of GP38-2 locomotive with biodiesel fuel.
* A 1926 article *The Diesel Engine in Railway Transportation* on Diesel locomotives
* Diesel locomotive 

Kategorio:Fervojo
Fluorata acido

**Fluorata acido** aŭ **HFO3** estas hipoteza oksida acido de fluoro, molekula maso 68 g/molo, gasa substanco kiu povas dissolvi silikon, kaj konservi ĝin pendanta en la gasa stato. Do, ĝi dissolvas glasojn, kristalojn kaj plurajn multekostajn ŝtonojn. Ĝi estas pli peza ol la atmosfera aero, ne estas brulema, kaj estas venena kiam enspirita. La hidrogena fluorato miksita kun akva solvaĵo estigas fluoratan acidon. Ĝia odoro estas penetranta kaj iom simila al tiu de la klorida acido.

Ĝi korodas bestajn kaj vegetalajn materialojn kaj la lumo ne havas efekton sur ĝin. Ĝi eligas blankajn fumojn en la humida atmosfero. Ĝi estas forte acida kaj do ruĝigas organikajn vegetalojn. Ĝi precipitas kalcian hidroksidon kaj ne reakcias kun platino, oro, arĝenta hidrargo, stano, plumbo, antimono, kobalto, nikelo kaj bismuto, sed reakcias kun fero, arseno kaj mangano. Fluorata acido estas preparebla reakciante "natria fluorato" kun sulfata acido kaj ne povas esti konservita en vitraĵoj.

**2 NaFO3 + H2SO4 → Na2SO4 + 2 HFO3**

## Mineralaj acidoj 
## Literaturo 
* A Dictionary of Chemistry, on the Basis of Mr. Nicholson's: In ..., Volume 1, Andrew Ure
* Encyclopædia Americana, Volume 5, Francis Lieber, Edward Wigglesworth, Thomas Gamaliel Bradford, Henry Vethake
* EndMemo
* Process for dissolving tin and tin alloys
* The Monthly Review, Ralph Griffiths, George Edward Griffiths
* A dictionary of chemistry and mineralogy: with an account of the ..., Volume 2, Arthur Aikin, Charles Rochemont Aikin

## Vidu ankaŭ 

3192M-fluorite1.jpg|Fluorito
Fluoroboric_acid.svg|**Fluoroborata acido**
Gypsum_Australia.jpg|Alabastro
816-_Ivigtut_-_cryolite.jpg|Na3AlF6
Tetrafluoroborate-ion-3D-balls.png|**H3OBF4**
Humphry davy.jpg|Humphry Davy(1778-1829)

## Referencoj 
Kategorio:Neorganikaj acidoj
Kategorio:Fluoridoj
Kategorio:Hidrogenaj kombinaĵoj
Kategorio:Fluoraj kombinaĵoj
Péter Széman

**Péter Széman** [sEman], laŭ hungarlingve kutima nomordo (kaj pli komplete) **Széman Péter László** estas rumania hungara kuracisto, pulmonologo, politikisto.
eta|Péter Széman
Péter Széman https://hu.wikipedia.org/wiki/Sz%C3%A9man_P%C3%A9ter naskiĝis la  1949 en Rumanio en Cluj.

## Biografio 
Péter Széman apartenas al la hungara minoritato en Rumanio. Li frekventis baz- kaj mezlernejon en sia naskiĝurbo, poste li akiris kuracistan diplomon en la sama urbo en 1974. Post siaj studoj li laboris en vilaĝo Zalha. En 1976 li akiris pulmonolgian diplomon, poste li ekhavis postenon en pulmonologia kuracejo de Șimleu Silvaniei, kie li estis ĉefkuracisto kaj kuracejestro. Inter 1993 kaj 1996 li estis ĉefkuracisto pri departemento, en 2009 li estis nomumita hospitalestro.

Jam en 1989 li partoprenis en fondo de Romániai Magyar Demokrata Szövetség. Li estis tre aktiva dum refondo de Erdélyi Múzeum-Egyesület, krome li aranĝis 30 konferencojn. Li ricevis premiojn kaj memormedalojn inter 2000 – 2013. Li edziĝis, baldaŭe li havis 2 filinojn.

## Elektitaj publikaĵoj 
* *A Szilágysomlyói Báthory István Alapítvány első 20 éve* (2013)

## Fontoj 
* hungarlingva biografio kun foto

Kategorio:Rumanujaj hungaroj
Kategorio:Rumanujaj hungaraj kuracistoj
Kategorio:Rumanujaj hungaraj pulmonologoj
Kategorio:Rumanujaj hungaraj politikistoj
Relaŭto

eta|300ra|La artikulata regiona relaŭto *Bombardier Talent*.
**Relaŭto** estas mem-pelita reltransporta veturilo dezajnita por transporti pasaĝerojn. La termino **relaŭto** aŭ "railcar" en angla kaj internacie estas kutime uzata en referenco al trajno konsistanta el ununura vagonaro, kun ŝoforejo je ambaŭ pintoj de la trajno. Kelkaj fervojoj, ekz., la brita *Great Western Railway* (Granda Okcidenta Fervojo), uzis la terminon **Railmotor** (relmotoro). Se eblas peli kompletan trajnon, ĝi estas nomita preferinde Dizelorelveturilo aŭ Relo-buso.

En sia plej simpla formo ĝi povas esti malmulte pli ol motorigita versio de homenergia relaŭto, foje nomata rapidulo.

Tiu termino estas foje uzata ankaŭ kiel alternativa nomo por la malgrandaj tipoj de multobla unuo kiu konsistas el pli ol unu vagono. Tiu termino estas uzata pli ĝenerale nuntempe en Irlando por aludi al ajn dizela multobla unuo (DMU), aŭ ĉe kelkaj kazoj al elektra motortrajno (EMU).

## Referencoj 
## Eksteraj ligiloj 
* HyRail 
* Fleet Body Equipment 
* Rail-Gear (Boatright Enterprises, Inc)
* The Road Rail Bus , an experimental bus for road and rail in the 1970s
* HyRail truck 
* North Central Railcar Association (en Pensilvanio) 
* Rail Motor Society (NSW, Aŭstralio) 
* Stadler Rail
* North American Railcar Operators Association
* Serĉilo por *railcar*, fotoj de 1930aj jaroj, Eŭropaj kaj Novzelandaj Fervojoj

Kategorio:Trajnoj
Trajnunuo

eta|dekstra|Klasika belga Trajnunuo de tipo 74
[eta|maldekstra|300ra|Aŭtomotoro kun [dizelmotoro de multobla unuo *Bombardier Talent*.]]
**Trajnunuoj** aŭ **Multoblaj unuoj** (**TU** aŭ **MU**) estas serioj de mem-pelitaj trajnveturiloj kapablaj ariĝi kun aliaj unuoj de sama aŭ simila tipo kaj ankoraŭ esti kontrolata de unu stirveturilo. Ofte tiuj estas pasaĝer-trajnserioj konsistaj el pli ol unu trajnero. Ununuraj mem-pelitaj trajnveturiloj (nomitaj ankaŭ relaŭto, rela motoraŭto aŭ relbuso) estas multoblaj unuoj se kapablaj funkcii kun aliaj unuoj.

Multoblaj unuoj estas klasitaj pro sia energifonto kaj estas de du tipoj: elektra trajnunuo (ETU) aŭ dizela trajnunuo (DTU). Dizel-energiaj unuoj povas esti klasitaj pro sia transmisitipo: dizel-elektra (DETU), dizel-mekanika (DMTU) aŭ dizel-hidraulika (DHTU).

Lokomotivoj uzantaj multobl-unuajn trajnkontrolojn ne estas Multoblaj unuoj.

Kategorio:Trajnoj
Franz Karl Ginzkey

eta|Memortabulo en Vieno
**Franz Karl GINZKEY**, pseŭdonimoj *Daniel Allerheim, Heinrich Hege* (naskiĝinta la 8-an de septembro 1871 en Pula, mortinta la 11-an de aprilo 1963 en Vieno) estis aŭstra verkisto.

## Vivo 
Kvankam la gepatroj estis el Bohemio Ginzkey pasigis la junajn jarojn en la sudokcidento de Aŭstrio-Hungario; tio ludas ja certan rolon en pluraj aŭtobiografiaj skribaĵoj. Li frekventis la malsupran nehumanisman gimnazion en sia naskiĝurbo, la pormaristan akademion en Rijeko kaj la infanterian-kadetan lernejon en Triesto. La profesia kariero gvidis lin kiel oficiron en la armeon kaj kiel kartografon al la militgeografia instituto Vienon. En 1920 li retiriĝis kaj ekvivis kiel liberprofesia verkisto. Ekde 1944 li vivis aŭ en Vieno aŭ en Seewalchen ĉe Attersee.

## Graveco 
Kiel poeto Ginzkey ne sekvis iun siatempajn movadojn. Nek naturalismo nek ekspresionismo povis influi lin. Persona amikeco estis de li kun Rudolf Hans Bartsch, Erwin Herbert Rainalter, Max Mell kaj Stefan Zweig; tamen li ne povis esti komparita al iu el ĉiuj menciitaj.

Unue Ginzkey estis lirikisto kaj fakte, poezie kaj aforisme li kreis majstroverkojn. Plurfoje li provis skribi en pli grandaj epikaj formoj, verki romanojn. De ili ankoraŭ plej bonas la al Walther von der Vogelweide dediĉita libro *Der von der Vogelweide* (1912). Per la novelo pri Albrecht Dürer *Der Wiesenzaun* (1913) li enviciĝis en la nombraron da gravaj germanlingvaj novelistoj. Per geografiaj publikaĵoj li evidentiĝis ne nur kiel bonega rakontisto sed ankaŭ kiel fakulo pri kaj amanto de aŭstraj pejzaĝoj.

## Premioj (elekto) 
* Dr. phil. h. c. (Wien 1932)
* Ehrenring d. Stadt Wien (1941)
* Wappenring d. Stadt Salzburg (1956)
* Österr. Ehrenzeichen f. Wiss. u. Kunst (1957)

## Werke 
* Hatschi-Bratschi's Luftballon, Dichtung f. Kinder, 1904
* Jakobus u. d. Frauen, Roman, 1908; Balladen u. neue Lieder, 1910
* Der Gaukler v. Bologna, Roman, 1916
* Es war einmal, Balladen, 1922
* Balladen a. d. alten Wien, 1923
* Die Reise nach Komakuku, Erzz., 1923
* Salzburg u. d. Salzkammergut, Prosaschr., 1934
* Sternengast, Gedichte, 1937
* Der Heimatsucher, Selbstbiogr., 1947
* Lebenssprüche, 1951

## Eksteraj ligiloj 
* 
* Etbiografio ĉe AEIOU
* Datenoj pri Franz Karl Ginzkey ĉe la insbruka universitato 
* Ginzkey monumento en Seewalchen 
* Biografio ĉe NDB

Kategorio:Germanlingvaj verkistoj
Kategorio:Aŭstraj verkistoj
Kategorio:Oficiroj
Kategorio:Aŭstraj soldatoj
Kategorio:Kartografoj
Vince Augustin (generalo)

**Barono Vince Augustin** [aŭgustin], laŭ hungarlingve kutima nomordo **Augustin Vince** estis hungara oficiro, generalo, profesoro.

Vince Augustin http://mek.oszk.hu/00300/00355/html/ABC00003/00510.htm naskiĝis la  1780 en Pest (urbo). Li mortis la  1859 en Vieno.

## Biografio 
Vince Augustin post lernado instruis matematikon en militakademio en Wiener Neustadt en la frua 19-a jarcento. Dum la bataloj kontraŭ Napoleono li apartenis al stabo de Habsburgoj. En 1813 li aliĝis al armeo de svedoj kaj li batalis en Norvegio. En la pacaj tempoj li okupiĝis pri raketoj kaj fusiloj. Li enkondukis pli bonajn teknikaĵojn, tial li baroniĝis. Li gvidis geodezian mezuradon inter Vieno kaj Buda.

## Elektitaj publikaĵoj 
* *Bestimmung der Längen-Differenz zwischen Wien und Raab durch Pulversignale* (1813)

## Fontoj 
* hungarlingva biografio (la koncerna teksto estas legebla en la 2-a punkto)
* hungarlingva biografio

Kategorio:Hungaraj oficiroj
Kategorio:Hungaraj baronoj
Kategorio:Hungaraj profesoroj
Vince Augustin (kuracisto)

**Vince Augustin** [aŭgustin], laŭ hungarlingve kutima nomordo **Augustin Vince** estis hungara internisto, radiologo. Lia familia nomo foje aperis en formo *Augusztin*.

Vince Augustin http://nevpont.hu/view/331 naskiĝis la  1909 en Budapeŝto, li mortis la  1965 en Budapeŝto.

## Biografio 
Vince Augustin akiris kuracistan diplomon en Scienca Universitato Pázmány Péter en 1933, poste li laboris 3 jarojn en la universitata kliniko, fine en la sama loko li ankaŭ instruis. Li akiris pliajn diplomojn en 1936, 1939 kaj 1950. En la 1940-aj jaroj li atingis la rangon ĉefkuracisto en diversaj hospitaloj. Post la 2-a mondmilito li okupiĝis ĉefe pri radiologio. En 1959 li kandidatiĝis. Li edziĝis dufoje, resume li havis nur unusolan filon.

## Elektitaj publikaĵoj 
* *A gyomorbetegek alkata* (1934)
* *Röntgenológia* (1940)
* *Röntgen diagnosztika* (1943)
* *A gyermekgyógyászati röntgenvizsgálatok módszertana* (1954)
* *A kanyarós tüdő és szövődményei* (1959)

## Fontoj 
* hungarlingva biografio (la koncerna teksto estas legebla pli malsupre)
* hungarlingva biografio kun foto

Kategorio:Hungaraj internistoj
Kategorio:Hungaraj radiologoj
Kategorio:Budapeŝtanoj
Urcy

**Urcy** estas franca komunumo lokita en kantono Longvic, en departemento Côte-d'Or kaj en regiono Burgonjo-Franĉkonteo.
maldekstra|100ra|Blazono

## Geografio 
La komunumo enhavas la vilaĝon Urcy kaj la vilaĝeton Montculot.
eta|maldekstra|Limoj de la komunumo

## Demografio 
eta|maldekstra|Loĝantaro

## Historio kaj vidindaĵoj 
La kastelo Monculot apartenis al Alphonse de Lamartine de 1826 ĝis 1831. Lamartine vivis ankaŭ en la kastelo ekde 1801.

En la kirko oni vidas kvar novgotikajn pentraĵojn de Adolphe Tassin.

## Administrado 
## Referencoj 
### Internaj ligiloj 
* Komunumoj de Côte-d'Or

### Eksteraj ligiloj 
* Paĝaro écho des communes

Kategorio:Komunumoj de Côte-d'Or
Béla Alexander

**Béla Alexander** [aleksander], konata  **Vojtech Alexander,** laŭ hungarlingve kutima nomordo **Alexander Béla** estis hungara-slovaka kuracisto, radiologo, profesoro.
eta|Béla Alexander
Béla Alexander http://www.cesa-project.eu/hu/lexikon/authors/vojtech-alexander  naskiĝis la  1857 en Hungara reĝlando en Késmárk (nuntempa Kežmarok en Slovakio). Li mortis la  1916 en Budapeŝto.

## Biografio 
Béla Alexander frekventis gimnazion en sia naskiĝurbo, poste li akiris kuracistan diplomon en Universitato de Budapeŝto en 1879, poste li laboris kaj lernis 3 jarojn en la universitata anatomia instituto. Inter 1882 kaj 1906 li kuracadis en Késmárk, dume en 1896 li vizitis Wilhelm Conrad Röntgen-on kaj li eklernis la novan ilon. Ekde 1898 li profitis la rentgenradiadon komence ĉe ostoj, poste ĉe pulmomalsanoj kaj fetojn. Ekde 1907 li estis nomita gvidanto de rentgena universitata laboratorio en Budapeŝto. Post 2 jaroj li komencis instrui en la universitato, en 1914 li havis la instruan rangon eksterordinara profesoro. Menciindas, ke li havis pli grandan famon eksterlande, ol en Hungario.

## Elektitaj publikaĵoj 
* *Die Untersuchungen die Nieren und der Harn¬wege mit x-Strahlen* (1912)
* *A magzati csontosodások syphilises változása...* (1914)

## Memorigiloj 
* busto en Munkeno de 1959
* memormedalo "Alexander Béla" de 1964
* radiologia instituto de Budapeŝto prenis la nomon "Alexander Béla" en 1965
* memortabulo en Kežmarok de 1967

## Fontoj 
* hungarlingva biografio 
* hungarlingva biografio kun foto
* http://www.mat.savba.sk/MATEMATICI/matematici.php?cislo=1 
* hungarlingva biografio

Kategorio:Hungaraj kuracistoj
Kategorio:Hungaraj radiologoj
Kategorio:Hungaraj profesoroj
Kategorio:Budapeŝtanoj
Komoe (rivero)

La **Komoe** estas rivero en Burkina Faso kaj Ebur-Bordo.

La rivero fontas en Burkino kie alfluas la rivero *Leraba*.

Dum parto de ĝia fluo la rivero funkcias kiel landlimo inter Burkino kaj Ebur-Bordo. Proksime al la urbo Ferke ĝi enfluas Ebur-Bordon kaj sekve enfluas en la lago Ebrie. Fine ĝi enfluas en la Gvinean Golfon.

La tuta longo de Komoe egalas al 759&nbsp;km.&nbsp; Laŭlonge de ĝia vojo troviĝas grava zona ripariale,&nbsp; kiu kontribuis al evoluado de riĉa faŭno. La akvo de la rivero estas grava akvorimedo por la agrikulturo de la trafluataj landoj. La norda parto de la rivero en Ebur-Bordo estas parto de Nacia Parko Komoe (protektita de Unesko kiel Monda heredaĵo de Unesko).

## Referencoj 
Kategorio:Riveroj en Burkino
Kategorio:Riveroj en Ebur-Bordo
Kategorio:Internaciaj riveroj en Afriko
Kategorio:Landlimo de Burkino kaj Ebur-Bordo
Kantono Longvic

La **kantono Longvic** () estas franca kantono lokita en la departemento Côte-d'Or, en la regiono Burgonjo kaj en la arondismento Dijon. Ĝia ĉefurbo estas Longvic.

## Komunumoj 
Apartenas al la kantono Longvic la jenaj 27 francaj komunumoj :

Bévy, Bretenière, Brochon, Chambœuf, Chambolle-Musigny, Chevannes, Clémencey, Collonges-lès-Bévy, Couchey, Curley, Curtil-Vergy, Détain-et-Bruant, L'Étang-Vergy, Fénay, Fixin, Gevrey-Chambertin, Longvic, Messanges, Morey-Saint-Denis, Ouges, Perrigny-lès-Dijon, Quemigny-Poisot, Reulle-Vergy, Segrois, Semezanges, Ternant, Urcy.

## Historio 
La kantono Longvic datiĝas el 2015.

## Notoj kaj referencoj 
## Vidu ankaŭ 
* Côte-d'Or
* Komunumoj de Côte-d'Or

Longvic
Ojleo

**Ojleo** (helene * ᾨλεύς*, latine *Oileus*) estis en la helena mitologio reĝo en Lokrido.
La reĝo Ojleo estas nomata inter kvindek bravaj Argonaŭtoj, viroj, kiuj ĉeestis navigadon de la ŝipo Argo, kiu sub komando de Jazono navigis el Jolko ĝis malproksima Kolĥido por Ora ŝaffelo. Oni sciigas, ke li suferis pro vundo kaŭzita per metala plumo de stimfala birdo, kontraŭ kiuj Argonaŭtoj batalis laŭ nekutima maniero: komencis fortan brukrion kaj susuris per armiloj tiel, ke la birdojn timigis kaj devigis ilin lasi la insulon Aretiadon kaj prisetli en malproksimaj montaroj. Vundon, kiun de ili Ojleo suferis, sanigis kuracisto de la ekspedicio Asklepio tiel, ke la reĝo feliĉe revenis en sian naskiĝregionon Lokridon.

En tempo de Troja milito li jam havis tre progresintan aĝon, pro tio li ne povis persone ĉeesti ĝin. Kontraŭe liaj du filoj bonfamiĝis en ĝi: Ajakso, nomata „malgranda Ajakso“ estis unu el la plej bonaj piklancistoj. Famon li gajnis apud sia samnomulo Ajakso, nomata „granda Ajakso“. Malgranda Ajakso ne estis ia fortulo, sed superis per rapideco kaj korpelasteco.

La dua filo de Ojleo estis Medono, lia patrino estis nimfo Reno. Tiu estris trupojn de heroo Filokteto, kiu estis kun nesanigebla vundo fare de helenoj lasita sur insulo Lemnos.

Ankoraŭ  **alia Ojleo**'' rolis en la Troja milito. Tiu estis kondukisto de militveturilo. Li ne revenis el la milito, estis mortigita de mikena reĝo Agamemno.

## Tradukfonto 
Kategorio:Batalantoj en la Troja milito
Kategorio:Herooj de la helena mitologio
Perfluorata acido

**Perfluorata acido** aŭ **HFO4** estas malstabila hipoteza fluoracido, molekula pezo 84 g/molaro. Ĝiaj saloj estas eksperimente eblaj, sed ne troveblaj en naturo. Kelkaj fluoratoj konataj estas **NaFO4** aŭ natria fluorato, **CA(FO4)2** aŭ kalcia fluorato, **NH4FO4** aŭ amonia fluorato, Al(FO4)3 aŭ aluminia fluorato, krom aliaj.

## Mineralaj acidoj 
## Literaturo 
* EndMemo
* Perfluorate compounds
* Method for making thin films in metal/ceramic composite

## Vidu ankaŭ 

Fluoric acid sticks.png.png|Fluorata acido
3192M-fluorite1.jpg|Fluorito
Fluoroboric_acid.svg|**Fluoroborata acido**
Gypsum_Australia.jpg|Alabastro
816-_Ivigtut_-_cryolite.jpg|Na3AlF6
Tetrafluoroborate-ion-3D-balls.png|**H3OBF4**
Humphry davy.jpg|Humphry Davy(1778-1829)

F
F
Kategorio:Fluoridoj
Kategorio:Fluoraj kombinaĵoj
Klorita acido

**Klorita acido** aŭ **HClO2** estas neorganika kombinaĵo klasita kiel malforta acido. La klorita acido estis malkovrita de Humphry Davy (1778-1829), en 1815. Ĝi estas forte oksidiga substanco konata nur en solvaĵo kaj en la formo de ties saloj: la kloritoj, samkiel la natria klorito aŭ **NaClO2**. Oni devas multe prizorgi dum ĝia preparado pro ties eksplodemaj proprecoj, kiuj ofte estas perfortaj.

Klorita acido estas gaso brile flavecaverda kaj posedas aromatan odoron, ne tiu propra de la kloro. En meditemperaturo, ĝi ne estas atakata de simplaj brulsubstancoj escepte de la fosforo, kiu brulas kaj makomponigas ĝin, per brilaj flamoj dum la miksaĵo de kloro kaj oksigeno restas en la solvaĵo. La pura substanco estas malstabila, disproporcia inter hipoklorita acido (oksidastato de kloro +1) kaj "klorata acido" (oksidastato de kloro +5).

**2 HClO2 → HClO + HClO3**

Kvankam la acido estas tre malfacila estigi kiel pura substanco, la konjuga bazo, **klorito**, derivita el ĉi tiu acido estas stabila. Unu ekzemplo de ĉi-tiu salo kun tiu anjono estas la bone konata natria klorito. Ĉi-saloj kaj aliaj rilataj estas kelkfoje uzataj en la produktado de klora duoksido aŭ ClO2.

En la jono klorito ClO2− de la klorita acido, la negativa ŝarĝo kuŝas dividita inter la du oksigenatomoj, kaj ĉar la protono proksimiĝas al unu el la oksigenatomoj, en la estigado de la ligo O-H, tiu altiro supozeble estus malpli forta ol en la kazo de la hipoklorita acido. Tamen, la Konstanto pri dissociigo de acidoj por la klorita acido hipoteze estas pli granda ol tiu de la hipoklorita acido.

## Mineralaj acidoj 
## Preparado 
HClO2 estas preparebla per reakcio de la baria klorito kaj diluita sulfata acido.

**Ba(ClO2)2 + H2SO4 → BaSO4 + 2HClO2**

## Stabileco 
Klorita acido estas potenca oksidigagento, kvankam ĝia tendenco al misproporcio neŭtraligas ĝian oksidigan potencialon. Klorita acido posedas fortajn kontraŭmikrobiajn aktivecojn, ĉefe kiam kombinita kun la propra klora duoksido.

La kloro estas la sola halogenido kiu formas izoleblan acidon kun formulo ĤO2. Kaj la bromita acido, kaj la jodita acido estis neniam izolitaj. Tamen, kelkaj saloj el la bromita acido estas konataj, sed ne joditoj.

## Literaturo 
* The Nature of the Chemical Bond and the Structure of Molecules and Crystals ..., Linus Pauling
* Elements of Chemistry ... Third edition, David Boswell REID (the Elder.)
* INTERMEDIATE II YEAR CHEMISTRY(English Medium) TEST PAPERS: Model papers ..., Vikram Books
* The Principles of Chemistry: Prepared for the Use of Schools, Academies, and ..., Daniel B. Smith
* Objective Question Bank in Chemistry, B.K. Sharma
* ChemPedia

## Vidu ankaŭ 

Dichloromethane.svg|**Duklorometano**
Hexachlorobenzene-3D-vdW.png|**Heksaklorobenzeno**
Tetrachlormethan.svg|**Karbona kvarklorido**
CWScheele.jpg|Carl Wilhelm Scheele(1742-1786)
Humphry davy.jpg|Humphry Davy(1778-1829)

## Referencoj 
Kategorio:Neorganikaj acidoj
Kategorio:Hidrogenaj kombinaĵoj
Kategorio:Kloraj kombinaĵoj
Kebekia suverenismo

La **kebekia suverenismo** estas la movado de suverenismo en Kebekio. Ĝi reklamacias la sendependecon de Kebekio, provinco de Kanado.

## Historio 
La naciismo de la Franc-Kanada popolo devenas de la epoko de la Nova Francio (1534 - 1763) kaj tiel de la franca naciismo. En tiu epoko, la teritorio estis okupita de Francoj devenitaj de Francio aŭ naskitaj en la kolonio (pli malfrue). Tamen, la reĝlando Anglio volas pligrandigi sian potencon kaj sian teritorion. La Angloj jam provis konkeri Kebekon en 1629, sed ili vere konkeris la tutan Novan Francion en 1760, profitante de la milita malforteco kaj de la malforta intereso de Francio. La oficiala kapto de la kolonio okazis kun la Trakto de Parizo en 1763.

La dominintaj Angloj havis plurajn malsamojn kun la Francoj de la nova angla kolonio. La Angloj praktikis la protestantismon kaj parolis la . Aliflanke, la Francoj parolis la francan kaj praktikis la katolikismon

La movado de sendependeco daŭrigis en la 20-a jarcento. De la periodo de la regado de Maurisse Duplessis ĝis trankvila revolucio, la provinco provis fariĝi pli sendependa. La elektro, la edukado, la sanigo kaj aliaj servoj estis ŝtatigitaj. La naciismo estis ankaŭ disvolvita.
En julio 1967, la prezidento de Francio Charles de Gaulle iris en Kanado kaj vizitis Kebekion post paŭzo en Sankta-Piero kaj Mikelono. Li aliris en Kebeko antaŭ ol daŭrigi sian viziton laŭlonge de la *Chemin du Roy*. Alirita en Montrealo kaj bonvenigita de la urbestro Jean Drapeau, li prononcas historian diskurson ekde la balkono de la urbdomo antaŭ multe da Kanadaj Francoj en kiu estas la fama frazo: «Vive la France ! Vive Montréal ! Vive le Québec ! Vive le Québec libre !».
En 1970 okazis krizo nomita ''Crise d'octobre* (Krizo de oktobro) fare de la terorista partio *Front de libération du Québec''. Membroj kaptis Pierre Laporte, la ministron de la laboro kaj James Richard Cross, britan diplomaton. Laporte estis mortigita kaj poste trovita en kofro de aŭto. Post tio, oni konsentis, ke la sendependeco povas esti farita sen perforto.

La movado atingis pli altan nivelon en 1980 kaj 1995 kun la du referendumoj por la sendependeco de Kebekio. 59,56 % kontraŭ 40,44% el la voĉdonantoj kontraŭis la sendependecon en 1980 kiam en 1995, 50,58 % kontraŭ 49,42% kontraŭis ĝin.

## Nuntempo 
Hodiaŭ estas pluraj politikaj partioj, kiuj reklamacias la suverenecon kaj la sendependecon de Kebekio. Estas unu suverenisma partio en la federala politiko, nome '**. En la provinca politiko estas kelkaj suverenismaj partioj, kiel **', ''* kaj *Option Nationale*. La antaŭa ĉefo de **, Pierre-Karl Péladeau, ne ekskluzivas la referendumon se li estos elektata.

En 2006, la Kanada parlamento adoptis rezolucion en kiu ĝi atestas ke *la Kebekianoj estas malsama nacio en unuiĝinta Kanado''.

## Vidu ankaŭ 
* Politika situacio de Kebekio

## Referencoj 
Kategorio:Suverenismo
Kategorio:Politiko de Kanado
Kategorio:Historio de Kanado
Kategorio:Historio de Kebekio
Kategorio:Movadoj de nacia liberigo
Kategorio:Movadoj pri sendependeco
Trova

[eta|250ra|La kvar granduloj de la *trova*: la kubanoj Rosendo Ruiz, Manuel Corona, Sindo Garay kaj Alberto Villalón. Foto el la [1920-aj jaroj]]
***Trova*** estas en la hispana lingvo la vorto por la mezepoka amkanto, kiun en la mezepoko rimis, komponis kaj kantis kantverkistoj, nomataj trobadoroj. Do la vorto estus unuvorte esperantigebla kiel **trobadoraĵo** aŭ **trobadorkanto**. Same *trova* estas unu el la fontoj de la granda arbo de kuba muziko, kiu nomiĝas ***trova cubana*** (en Esperanto **kuba trobadoraĵo**).

## Ekesto de la trobadorkanto 
La trobadorkanto kiel muzika ĝenro estas difinebla kiel poezio kun muziko, Ĝi estas kanto kun intelekta teksto, kiu rakontas amhistorio. La trobadora arto evoluis en Francujo inter la fino de la 11-a la fino de la 13-a jarcentoj kaj disvastiĝis ankaŭ en la landoj de la Sankta Romia Imperio. La plimulto de la proksimume 400 trobadoroj vivantaj en ĉi tiu epoko estis nobelo aŭ reĝoj, por kiuj komponi kaj interpreti kantoj estis plej ideala manifestacio kavalira.

## *Trova cubana* aŭ kuba trobadorkanto 
Proksimume 1850 aperis vagantaj muzikistoj, konataj kiel trovadoroj („trovadores“), en la oriento de la insulo, aparte en Santjago de Kubo, kiuj perlaboris sian vivtenon kantantaj kaj gitarludantaj. La unua trobadoraĵo, kiu ekzistis, estis kreata en Kubo kun la temo de protesto, sed dumpase de la jaroj ĝi estis transformata, ĝis kiam ĝi fariĝis la nuntempa trova kaj adoptata de la kantverkistoj ene de la romantika linio, pro kio oni identigas ilin treege kun la kantantoj de la trobadoraĵo kiel Pablo Milanés, Silvio Rodríguez, Joan Manuel Serrat, Facundo Cabral kaj aliaj.

La trova estas aparte signifa kiel kultura esprimo, (tiu ĉi arto estas en sia plimulto vira). En la komuna trobadoraĵo oni kantas versojn, akompanatajn de certa senco de spriteco kaj tute konkurajn. Ĝenerale la kantverkistojn de ĉi tiuj ĝenro oni nomas "trovadores". Aktuale la trova estas tre populara.

## *Nueva trova cubana* aŭ nova kuba trobadorkanto 
Post la kuba trobadoraĵo de la 19-a kaj 20-a jarcentoj aperis la nova kuba trobadorkanto, de kiu Silvio Rodríguez kaj Pablo Milanés estas la elstaruloj plej konataj. Ĝi baziĝis principe en la komponaĵo por gitaro kaj kantvoĉo. La tekstoj ĝenerale montris socian rilaton kun la socialisma revolucio de 1959. En aliaj latinamerikaj landoj la vorto «trova» referencas al muzikstiloj, kiuj ne estas rilatigeblaj kun la kariba trobadoraĵo. Ĝenerale la termino «trovador» rilatas kun la populara muziko ene de la protestkantoj.

## Eksteraj ligiloj 
* Kompleta dosiero de la prelegoj de la internacia seminario "La Trova Cubana desde sus orígenes hasta la actualidad" ĉe lajiribilla.cu 
* Illari.org 
* La trova en Antioquia (Kolumbio). 
* Trovadictos (comunidad mexicana de trova).
* Trovadores.com  (hogar cibernético de Cantar América).

Kategorio:Kuba muziko
The New Left: The Anti-Industrial Revolution

***The New Left: The Anti-Industrial Revolution*** (Esperantigite *La Nova Maldekstro: La Kontraŭ-Industria Revolucio*) estas kolekto de eseoj de Ayn Rand. Ĝi estis eldonita en 1971.

Nova eldono estis eldonita en 1999 kun la titolo ***Return of the Primitive: The Anti-Industrial Revolution*** (Esperantigite *Reveno de la Primitivo: La Kontraŭ-Industria Revolucio*).

Kategorio: Filozofio
Kategorio: Politiko
Kategorio: Objektivismo
Melania la Pliaĝa

**Sankta Melania la Pliaĝa** (Romo 350 – Jerusalemo 410 ĉirkaŭ) estis roma patriciino kiu, restinte vidvino, elmigris Jerusalemon kie fondis duoblan monaĥejon. Ŝi estas honorata sanktulino ĉe ĉiuj eklezioj kiuj konfesas la kulton de la sanktuloj.

## Biografio 
Filino de la konsulo Marcelino , vidvino de la romia prefekto estis la patrino de Valerio Publikola, romia patricio de la *gento Valeria*, riĉega posedanto kun vastaj propraĵoj en Romo, en Sicilio, en Hispanio, en Gaŭlujo, en Akvitanio, en Bretanio kaj en Nord-Afriko, kaj patro de Melania la Plijuna.

Post la perdo de la edzo kaj de du filoj, kaj ĉirkaŭ la 365, retiriĝis en la Sankta Tero. Ŝi vizitis la egiptan dezerton kune kun Tiranio Rufino.
Tie ŝi fondis duoblan monaĥejon sur la Olivarba monto (Jerusalemo) En Jerusalemo ŝi renkontis Evagrion de Ponto (346-399) kaj lin konvinkigis monaĥiĝi.

Ĉirkaŭ 402 Melania revenis ĉe siajn, ĝuste en epoko de la grandaj barbaraj invadoj de Gotoj de Alariko la 1-a kaj Vandaloj. Sed tujpost ŝi, kun la familio de la nepino Melania la Plijuna, revenis al la Sankta Tero kie tiu ĉi plibonigos kaj plivastigos la monaĥejon fonditan de la avino, ĝin igante fama.

Dum sia pilgrimado, Melania kontaktis Sanktan Hieronimon kaj Paladion de Galatia kiu pri ŝi elspezis laŭdojn.

## Vidu ankaŭ 
* Melania la Plijuna
* Evagrio de Ponto
* Sankta Hieronimo
* Paladio de Galatia
* Tiranio Rufino

## Eksteraj ligiloj 
*  Alan D. Booth, ''Quelques dates hagiographiques: Mélanie l'Ancienne, Saint Martin, Mélanie la Jeune'', Phoenix, Vol. 37, No. 2 (Summer, 1983), pp.&nbsp;144–151, vedi: [JSTOR](http://links.jstor.org/sici?sici=0031-8299(198322)37%3A2%3C144%3AQDHMLS%3E2.0.CO%3B2-R)

## Notoj 
Kategorio:Katolikaj kaj ortodoksaj sanktuloj
Kategorio:Katolikaj sanktuloj
Kategorio:Sanktuloj de la unua jarcento
Deutsche Bundespost

La **Deutsche Bundespost** (*DBP*) estis poŝta institucio de la ŝtato Federacia Respubliko Germanio, instalita en 1950 kiel rekta posteulo de la en 1947 de la tri okcidentaj okupaciaj zonoj de Germanio fondita ŝtata poŝta servo *Deutsche Post*. Post la ŝtata fervoja institucio Deutsche Bundesbahn komence temis pri la dua plej granda labordonanto en FRG. Pro redukto de la laborfortoj en la fervoja institucio kaj ampleksigo en la poŝta institucio ekde komence de la 1980-aj jaroj temis pri la plej granda labordonanto. En 1985 sume al ĝi apartenis 543 200 dungitoj.

Kadre de la unua kaj dua poŝtaj reformoj de la reunuigita ŝtato Germanio la poŝta institucio malfondiĝis en 1994. El ĝi fontis la akciaj kompanioj Deutsche Post, Deutsche Telekom kaj Deutsche Postbank.

Kategorio:Ekonomio de Germanio
Objectivism: The Philosophy of Ayn Rand

***Objectivism: The Philosophy of Ayn Rand*** (Esperantigite *Objektivismo: La Filozofio de Ayn Rand*) estas filozofia libro de Leonard Peikoff. Ĝi estis eldonita en 1991. Ĝi estas kompleta filozofia ekspliko de Objektivismo, la filozofio de Ayn Rand.

## Kontento 
La libro estas dividita en 12 ĉapitroj. La unuaj kvin ĉapitroj kovras la vidoj de Rand pri metafiziko kaj epistemologio, kiu ŝi konsideris la fundamentaj branĉoj de filozofio. La ceteraj ĉapitroj kovras la vidoj de Rand pri etiko, politiko, kaj estetiko, kiu ŝi konsideris esti derivita el la fundamentaj branĉoj. Epilogo titolis "The Duel between Plato and Aristotle" (Esperantigite "La Duelo inter Platono kaj Aristotelo") diskusas la filozofio de historio de Objektivismo.

Kategorio: Filozofio
Deutsche Post AG

La akcia kompanio **Deutsche Post AG** kun sidejo en Bonno estas la tutmonde plej granda entrepreno pri poŝto kaj loĝistiko. Ekde la 11-a de marto 2015 ĝi publike prezentiĝas je la nomo *Deutsche Post DHL Group*. La entrepreno ekestis en 1995 per privatigo de la antaŭa poŝta institucio Deutsche Bundespost de la ŝtato Federacia Respubliko de Germanio, kaj ekde la jaro 2000 estas parto de la akcia indico DAX (longe germanlingve *Deutscher Aktienindex*) de la borso en Frankfurto ĉe Majno. Ekde la 23-a de septembro 2013 ĝi ankaŭ estas parto de la eŭropa akcia indico *EURO STOXX 50*.
eta|maldekstra|"poŝta turo", la konzerna centralo en Bonno
eta|dekstra|300px|la "poŝta turo" el birda perspektivo

Kategorio:Germanaj firmaoj
Kategorio:Transnaciaj firmaoj
Kategorio:Loĝistiko
Elektra lokomotivo

[eta|Elektra lokomotivo EMD AEM-7 de [Amtrak trenante trajnon en Trenton, Nov-Ĵerzejo]]
eta|Barata lokomotivo klaso WAP-5 trenante la Bopalan Ŝatabdi Ekspreson al Nov-Delhio.
eta|Elektra lokomotiveto de Siemens, 1879
**Elektra lokomotivo** estas lokomotivo kiu uzas elektron el supertraka kontakta lineo, el kontaktrelo aŭ el entrajna energistokejo kiaj pilo aŭ fuelpilo. Elektraj lokomotivoj kun entrajnaj fuelenhavaj ĉefaj motoroj, kiaj dizelmotoroj aŭ gasturbinoj, estas klasitaj kiel dizel-elektraj aŭ gasturbin-elektraj lokomotivoj ĉar la elektra kombino generatoro/motoro servas nur kiel rapidumskatola sistemo. Elektro estas uzata por elimini fumon kaj profiti avantaĝon de la alta efiko de elektraj motoroj, sed la kosto de elektro signifas ke kutime nur pezaj linioj povas esti elektrigitaj.

La elektra lokomotiva sistemo estas** tre kosta, sed tre bona** kaj havas tre grandan povon.
Oni povas doni hodiaŭ ĉirkaŭ nur 10 megavaton (13600 ĉevalpovo) pro elektra lokomotivo kun trajno, ĉar oni ne povas konstrui plej grandan supertrakan kontaktan lineon. Oni uzas ofte 4-4 duoblan -lokomotivojn aŭ 6-6 duoblan lokomotivojn por peza transporto.

La unua elektra lokomotiveto estis konstruita de Robert Davidson aŭ de Werner von Siemens (firmao Siemans & Halske) en la jaro 1879. Ĝi estis utiligita kiel amuza rajdilo.

## Bibliografio 
* 
* 
* 

## Eksteraj ligiloj 
* Electric traction
* Electric engines 
* Railroad tapping into wind and solar power 

Kategorio:Anglaj inventoj
Kategorio:Lokomotivoj
Kategorio:Fervojo
Fiŝlago de Kokotsko

En ĉirkaŭaĵo de neniiĝinta vilaĝo Kokotsko troviĝas du neniiĝintaj fiŝlagoj:
* Malsupra fiŝlago de Kokotsko
* Supra fiŝlago de Kokotsko
Kargotrajno

[eta|Kargotrajno en [Rusio, Rostova provinco]]
**Kargotrajno** (konata ankaŭ kiel **vartrajno** aŭ **ŝarĝotrajno** ) uzas varvagonojn por transporti varojn aŭ materialojn (kargo)&nbsp;– esence ia ajn trajno, kiu ne estas uzata por transporti pasaĝerojn. **Kargotrajna transportado** estas la uzado de fervojoj por transporti kargon male al transportado de homaj pasaĝeroj. **Kargotrajno** estas grupo de varvagonoj (IFU) trenataj de unu aŭ pliaj lokomotivoj sur fervojo, transportante kargon la tuton aŭ parton de la vojo inter la kargejo kaj malkargejo (la intencita celo kiel parto de loĝistika ĉeno). Trajnoj povas transporti ŝutmaterialon, kontenerojn, ĝeneralan kargon aŭ specialtipan kargon en tiucele dezajnitaj vagonoj. Praktikoj kaj ekonomio de kargotrajnoj varias laŭ landoj kaj laŭ regionoj.

Laŭ la kvanto de tun-miloj aŭ tun-kilometroj trenitaj por unuo de energio konsumita, reltransporto povas esti pli efika, ol aliaj transportrimedoj. Maksimumaj ekonomioj estas tipe realigitaj per ŝarĝinstalaĵoj (ekzemple, por karbo), speciale kiam trenite dum longaj distancoj. Tamen, ŝarĝado per fervojo ne estas tiom fleksebla kiom laŭ aŭtovojo, kiu rezultis en multo da kargo transportita pere de kamionoj, eĉ dum longaj distancoj. Movi varojn per fervojo ofte okazigas transkargajn kostojn, speciale kiam aŭ la sendanto aŭ la ricevonto de la kargo ne havas rektan fervojan aliron. Tiuj kostoj povas superi tiun de la funkciado de la trajno mem, kio estas la faktoro, kiun praktikoj kiel kontenerado celas malpliigi.

Kategorio:Trajnoj
Deutsche Postbank

La **Postbank – eine Niederlassung der Deutsche Bank Aktiengesellschaft** kun sidejo en Bonno estas signifa porcivitana banko en Germanio. Publike ĝi kutime prezentiĝas per la pli mallonga nomo *Postbank*. La entrepreno ekestis en 1995 per privatigo de la antaŭa poŝta institucio Deutsche Bundespost de la ŝtato Federacia Respubliko de Germanio.  Ekde la jaro 2010 la plimulto de akcioj estas en posedo de la banko Deutsche Bank.

eta|maldekstra|300px|la konzerna centralo en Bonno

Kategorio:Germanaj firmaoj
Stand by Me Doraemon

***Stand by Me Doraemon*** (aŭ ***STAND BY ME ドラえもん***, esperante: *Restu ĉe mi, Doraemon*) estas japana komputil-generita animacia filmo de 2014, bazita sur la japana mangao kaj animeo *Doraemon* fare de Fujiko F. Fujio ekde 1969. La reĝisoro de la filmo estis Takashi Yamazaki kaj ĝi premieris la 8-an de aŭgusto 2014 en Japanio.

*Stand by Me Doraemon* estis komerca sukceso en sia devenlando. Ĝi atingis la unuan lokon en la kinejajn listojn dum kvin sinsekvaj semajnoj kaj ĝi havis la duan plej bonan enspezon de la jaro 2014 (183 milionoj da dolaroj), nur malantaŭ la Disneja *Frozen*. Por la filmo estis komponita kanto *Himawari no Yakusoku* (ひまわりの約束, laŭlitere *"Sunflora promeso"*), interpretita de Motohiro Hata.

Ĝia sekvaĵo estis lanĉita la 20-an de novembro 2020.

## Intrigo 
Nobita Nobi estas kvinaklasano kiu daŭre akiras malaltajn notojn pro sia mallaboremo. Lia prapranepo Sevaŝi observas ĉion en la 22-a jarcento, kaj iras al la pasinteco por doni al Nobita robotan katon nomatan Doraemon. Sevaŝi esperas, ke Doraemon helpos plibonigi la estontecon de Nobita, kaj la roboto nur revenos al la 22-a jarcento kiam Nobita certigos al si bonan estontecon.

Nobita ade petas estontecajn inventaĵojn al Doraemon por solvi siajn problemojn. Li estas enamiĝinta al samklasano Ŝizuka Minamoto, sed ĉiuj siaj klopodoj igas Ŝizuka-n pli proksima al Hidetoŝi Dekisugi, elstara studanto. Nobita provas egali Hidetoŝi-n per studado, sed liaj provoj estas senutilaj kaj li fine decidas forlasi Ŝizuka-n por ke ŝi estu pli feliĉa apud alia pli taŭga viro. Ĉi tiu mensa ŝanĝo helpis aliformigi la estontecon de Nobita, kaj nun li edziĝus kun Ŝizuka en la estonteco.

Ĉi tiel, la komisio de Doraemon finiĝis kaj li havas 48 horojn por adiaŭi Nobita-n kaj reveni al la 22-a jarcento.

## Voĉaktoroj 
## Referencoj 
## Eksteraj ligiloj 
*  japane
* Unua antaŭfilmo en YouTube japane
* Oficiala filmretejo  ĉe Toho japane
*  itale

Kategorio:Japanaj filmoj
Kategorio:Doraemon
Kategorio:Filmoj aperintaj en 2014
Kategorio:Fantastaj filmoj